Държавен вестник, бр. 12, 2012 г., стр. 83

БРОЙ  12	
Д Ъ Р Ж А В Е Н  В Е С Т Н И К 	
СТР.  83  
физическото възпитание и спорта (спортни 
клубове, спортни федерации и национални 
спортни организации). Треньорът може да се 
реализира професионално и в спортните клубове, 
които развиват и осъществяват професионален 
спорт (акционерни дружества) – професионални 
спортни клубове, или в сдружения с нестопанска 
цел – професионални спортни клубове. 
Треньорът изпълнява задълженията си като 
член на професионалния екип съгласно изис­
кванията на спортната организация или фирма, 
при планиране и извършване на определените 
от работодателя трудови дейности. 
Те са: подготвителни, основни и заключи­
телни. 
· Подготвителни дейности:
Подготвителните дейности на треньора 
обхващат: запознаване с длъжностната харак­
теристика, която е разработена и утвърдена 
от работодателя; запознаване с изискванията 
за безопасни условия на труд; запознаване с 
динамиката на системата за физическо въз­
питание и спорт на Република България и 
на спортната организация, в която работи; 
запознаване с актуалните проблеми на вида 
спорт; участие в предварителни проучвания за 
ориентацията, предпочитанията и мотивация­
та на кандидатите за занимания с конкретен 
вид спорт; участие в диагностични процедури 
за първоначални проучвания на възрастовите 
психо-физически особености на кандидатите за 
занимания с конкретен вид спорт; запознаване с 
резултатите от проучванията за здравословното 
състояние на кандидатите за спортни занима­
ния и диагностика на изходните параметри на 
специфичната за дадения вид спорт физическа 
годност и координационно-двигателни способ­
ности; подбор и начална селекция на деца и 
юноши; контрол и оценка на тренираността на 
спортистите с различно ниво на подготовка; 
участие в процедурите по утвърждаване на 
учебно-тренировъчни планове и тренировъчни 
програми; планиране на макроструктурата, 
мезоструктурата и микроструктурата на тре­
нировъчния процес; изготвяне план-графика 
на тренировъчните занимания; запознаване 
с техническото състояние и характеристики 
на общите и специфичните спортни уреди 
и други технически средства и аксесоари за 
провеждането на различните по съдържание и 
насоченост тренировъчни занимания; участие 
в проверката и подготовката на откритите и 
закритите тренировъчни обекти и санитарно-
хигиенните възли за съответствие с изискванията 
на действащите стандарти и правила; участие 
в изготвяне и представяне на информацион­
ни и рекламни материали; участие в срещи 
с обществеността, с родителите на младите 
спортисти, с медиите и други институции за 
осигуряване прозрачност на тренировъчната и 
спортно-състезателната дейност. 
· Основни дейности:
Основните дейности на треньора са: устано­
вяване на системен професионален контакт със 
спортистите; представяне на разработените и 
утвърдени учебно-тренировъчни и спортно-със­
тезателни програми в съответствие с вътрешния 
и международния спортен календар; запозна­
ване на занимаващите се с характеристиките 
и параметрите на основните и спомагателните 
спортни уреди и други технически средства 
и аксесоари за провеждането на различните 
по съдържание и насоченост тренировъчни 
занимания; запознаване на занимаващите се с 
общите и специфичните изисквания и условия 
за безопасна тренировъчна и спортно-състеза­
телна дейност; демонстриране на елементите от 
техниката на конкретния вид спорт; регулиране 
обема и интензивността на натоварването, съ­
образено с възрастово-половите особености на 
състезателите и със спортния календар; контрол 
по изпълнението на индивидуалните трениро­
въчни програми на спортистите; треньорът 
следи и управлява съвместно с медицинските 
лица ежедневните възстановителни процедури 
или възстановяването след спортни травми и 
заболявания; контрол на работата на пом.-
треньора по вид спорт; оказване на помощ 
и пазене при необходимост; професионална 
комуникация на английски език и/или на друг 
чужд език при необходимост.
· Заключителни дейности:
Заключителните дейности на треньора са: 
изготвяне на индивидуален и групов анализ 
на постигнатите резултати в отделните трени­
ровъчни занимания или на определен етап от 
подготовката; анализиране на спортно-състеза­
телната дейност; коригиране и оптимизиране 
на тренировъчния процес; проверяване със­
тоянието на спортната материална база след 
всяко тренировъчно занимание; информиране 
на работодателя за необходимост от съответ­
ните ремонти и възстановяване; изготвяне на 
писмен отчет и доклад за дейността съобразно 
графика или указанията на работодателя. 
Особеностите и условията на труд изис­
кват от треньора да бъде дисциплиниран, 
наблюдателен, издръжлив при продължително 
физическо натоварване, лоялен и отговорен, 
с нагласа за точно и прецизно изпълнение на 
заповеди, инструкции и указания, да използва 
съвременна справочна и каталожна литература, 
професионален софтуер и компютър с интернет. 
Организационните умения и уменията за работа 
в екип са от ключово значение за практикуване 
професията на треньора по вид спорт.
Треньорът трябва да умее да използва 
средствата за гасене на пожари и да оказва 
долекарска помощ при необходимост.
Треньорът по вид спорт изпълнява задъл­
женията, които произтичат от изискванията на 
Закона за здравословни и безопасни условия на 
труд (глава втора „Общи изисквания за осигу­
ряване на здравословни и безопасни условия